ΔΙΑΤΑΞΗ ΤΟΥ ΔΙΚΑΣΤΗΡΙΟΥ (όγδοο τμήμα) της 3ης Μαρτίου 2009
Υπόθεση C-268/08 P
Χρήστος Μιχαήλ
κατά
Επιτροπής των Ευρωπαϊκών Κοινοτήτων
«Αίτηση αναιρέσεως – Υπαλληλική υπόθεση – Άρθρα 12α και 24 του Κανονισμού Υπηρεσιακής Καταστάσεως των υπαλλήλων – Ηθική παρενόχληση – Καθήκον αρωγής – Παραμόρφωση των πραγματικών περιστατικών – Εσφαλμένος νομικός χαρακτηρισμός των πραγματικών περιστατικών»
Αντικείμενο: Αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (πρώτο τμήμα) της 16ης Απριλίου 2008, T-486/04,
Μιχαήλ κατά Επιτροπής, με την οποία το Πρωτοδικείο απέρριψε την προσφυγή του νυν αναιρεσείοντος με αίτημα την ακύρωση της
σιωπηρής απορριπτικής αποφάσεως της Επιτροπής, της 20ής Μαρτίου 2004, σχετικά με αίτηση αρωγής που είχε υποβάλει ο αναιρεσείων
βάσει του άρθρου 24 του Κανονισμού Υπηρεσιακής Καταστάσεως των υπαλλήλων. Παράβαση του άρθρου 12α του ΚΥΚ. Ηθική παρενόχληση.
Παραμόρφωση των πραγματικών περιστατικών. Εσφαλμένος νομικός χαρακτηρισμός των εν λόγω πραγματικών περιστατικών.
Απόφαση:      Η αίτηση αναιρέσεως απορρίπτεται. Ο Χ. Μιχαήλ καταδικάζεται στα δικαστικά έξοδα.
Περίληψη
Αναίρεση – Λόγοι – Απλή επανάληψη των λόγων ακυρώσεως και των ισχυρισμών που προβλήθηκαν ενώπιον του Πρωτοδικείου – Μη προσδιορισμός
της προβαλλόμενης νομικής πλάνης – Απαράδεκτο
(Άρθρο225ΕΚ· ΟργανισμόςτουΔικαστηρίου, άρθρο58, εδ. 1· Κανονισμός Διαδικασίας του Δικαστηρίου, άρθρο112 §1, εδ. 1, στοιχείο γ΄)